C 380/4
SL
Uradni list Evropske unije
3.10.2022
Druga stranka v postopku: Dyrektor Izby Administracji Skarbowej w Lublinie
Vprašanji za predhodno odločanje 1.
Ali je treba člen 203 Direktive Sveta 2006/112/ES z dne 28. novembra 2006 o skupnem sistemu davka na dodano vrednost (1) (UL 2006, L 347, str.
1) razlagati tako, da je treba v primeru, ko je zaposleni pri davčnem zavezancu za DDV izdal lažni račun z izkazanim DDV, na katerem je navedel podatke delodajalca kot davčnega zavezanca, in sicer brez njegove vednosti ali soglasja, za osebo, ki izkaže DDV na računu in je dolžna plačati DDV, šteti: — davčnega zavezanca za DDV, katerega podatki so bili v nezakonito uporabljeni na računu, ali — zaposlenega, ki na računu nezakonito izkaže DDV z uporabo podatkov davčnega zavezanca za DDV? 2.
Ali je za odgovor na vprašanje, koga je treba v smislu člena 203 navedene Direktive Sveta 2006/112/ES šteti za osebo, ki izkaže DDV na računu in je dolžna plačati DDV, v okoliščinah iz točke 1, pomembno[,] ali je mogoče davčnemu zavezancu za DDV, ki zaposluje delavca, ki na računu z izkazanim DDV nezakonito navede podatke davčnega zavezanca, ki ga zaposluje, očitati pomanjkanje potrebne skrbnosti pri nadzoru tega zaposlenega?
(1)
UL 2006, L 347, str.
1.
Predlog za sprejetje predhodne odločbe, ki ga je vložilo Raad van State (Nizozemska) 7. julija 2022 – RTL Nederland BV, RTL Nieuws BV; ob udeležbi: Minister van Infrastructuur en Waterstaat (Zadeva C-451/22) (2022/C 380/06) Jezik postopka: nizozemščina Predložitveno sodišče Raad van State
Stranke v postopku v glavni stvari Tožeč stranki: RTL Nederland BV, RTL Nieuws BV Ob udeležbi: Minister van Infrastructuur en Waterstaat
Vprašanja za predhodno odločanje 1.
Kaj je treba razumeti s podrobnostmi o „dogodkih“ in „ustrezno zaupnostjo“ v smislu člena 15(1) Uredbe št.
376/2014 (1) ob upoštevanju pravice do svobode izražanja in obveščanja iz člena 11 Listine in člena 10 EKČP? 2.
Ali je treba člen 15(1) Uredbe št.
376/2014 ob upoštevanju pravice do svobode izražanja in obveščanja iz člena 11 Listine in člena 10 EKČP razlagati tako, da je združljiv z nacionalnim predpisom, kot je ta v postopku v glavni stvari, s katerim ni dovoljeno razkriti nobenega podatka, prejetega v zvezi z dogodki, o katerih se poroča? 3.
Če je odgovor na drugo vprašanje nikalen: ali sme pristojni nacionalni organ uporabiti splošno nacionalno ureditev o razkritju, na podlagi katere se informacije ne posredujejo, če njihovo posredovanje ne odtehta interesov glede, na primer, odnosov z drugimi državami in mednarodnimi organizacijami, pregledovanja, kontrole in nadzora s strani upravnih organov, spoštovanja zasebnosti in preprečevanja nesorazmerne koristi oziroma neugodnega položaja za fizične in pravne osebe?